**Z Á M E R**

**Bratislavský samosprávny kraj,**

**Sabinovská 16, 820 05 Bratislava, IČO 36063606**

v súlade s § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov (ďalej len „zákon č. 446/2001 Z. z.“) zverejňuje svoj **zámer na schválenie predĺženia a rozšírenia nájmu časti nebytových priestorov na Vranovskej 2 Bratislava, v správe Strednej odbornej školy technickej Vranovská 4 Bratislava, ako prípad hodný osobitného zreteľa.**

Zámerom je schváliť

ako prípad hodný osobitného zreteľa, v zmysle ustanovenia § 9a ods. 9 písm. c) zákona č. 446/2001 Z. z., ktorým je realizácia výchovno-vzdelávacieho procesu žiakov Evanjelického lýcea, rozšírenie a predĺženie nájmu nebytových priestorov o celkovej výmere 4 251,32 m2, a to:

* prízemie a 1. poschodie budovy školy Vranovská č. 2, Bratislava, súp. č. 2707 situovanej na parc. č. 5909/1, zastavené plochy a nádvoria o výmere 1 107 m2, katastrálne územie Petržalka, obec Bratislava-Petržalka, Okres Bratislava V, vedenom na LV 2192, t. j. časť budovy medzi telocvičňou a internátom-hlavná časť slúžiaca na realizáciu výchovno-vzdelávacieho procesu, pričom výmera prenajatých priestorov predstavuje 2 214 m2,
* 2 až 4 nadzemné podlažie (1 až 3 poschodie) budovy internátu Vranovská č. 2 Bratislava, súp. č. 2707, situovanej na parc. č. 5909/2, zastavené plochy a nádvoria o výmere 439 m2, katastrálne územie Petržalka, obec Bratislava-Petržalka, Okres Bratislava V, vedenom na LV 4290, pričom výmera prenajatých priestorov predstavuje 1 317 m2,
* budovu telocvične (okrem skladu športového náradia o výmere 15,68 m2), súp. č. 2707 situovanej na par. č. 5910, zastavené plochy a nádvoria o celkovej výmere 736 m2, katastrálne územie Petržalka, obec Bratislava-Petržalka, Okres Bratislava V, vedenom na LV 2192, v dňoch školského vyučovania (mimo školských prázdnin, sviatkov a dní pracovného pokoja), pondelok, utorok, streda a piatok v čase od 6.00 hod. do 16.00 hod. a vo štvrtok od 6.00 hod. do 20.00 hod., pričom výmera prenajatých priestorov predstavuje 720,32 m2,

vo výlučnom vlastníctve Bratislavského samosprávneho kraja, zvereného do správy Strednej odbornej školy technickej Vranovská 4 Bratislava

Návrh bude predložený na schválenie Zastupiteľstvu Bratislavského samosprávneho kraja dňa 12. 05. 2023.

**VYVESENÝ**

**na úradnej tabuli Bratislavského samosprávneho kraja**

**od ................ do ..........................**

**a ZVEREJNENÝ**

**na internetovej stránke Bratislavského samosprávneho kraja**

**od ............... do ..........................**